บาทเปิด 35.05 บาทต่อดอลล่าร์
เงินบาทเปิดตลาด 35.05 บาทต่อดอลล่าร์  นักลงทุนรอผลประชุมธนาคารกลางยุโรป ประเมินกรอบวันนี้ 35.00-35.10
21 ก.ค. 2559

เงินบาทเปิดตลาด 35.05 บาทต่อดอลล่าร์  นักลงทุนรอผลประชุมธนาคารกลางยุโรป ประเมินกรอบวันนี้ 35.00-35.10
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.05 บาท/ดอลลาร์ อ่อนค่าจากช่วงปิดตลาดเย็นวานนี้ที่ 34.98 บาท/ดอลลาร์ หลังดอลลาร์กลับมาแข็งค่า
"บาทอ่อนค่าจากเย็นวานนี้เล็กน้อย เนื่องจากดอลลาร์กลับมาแข็งค่า หลังตลาดมองว่าเฟดอาจปรับขึ้นดอกเบี้ยในช่วงปลายปีหรือไม่ เนื่องจากตัวเลขเศรษฐกิจมีแนวโน้มดีขึ้น" นักบริหารเงิน กล่าว
ปัจจัยที่ตลาดจับตาดูวันนี้เป็นผลประชุมธนาคารกลางยุโรป(ECB) ที่จะส่งสัญญาณเกี่ยวกับอัตราดอกเบี้ย ซึ่งคงยังไม่มีการเปลี่ยนแปลงในการประชุมครั้งนี้
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 35.00-35.10 บาท/ดอลลาร์